**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. maijā Nr. 264**

(protokols Nr. 9, 21. p.)

**Par zemes ierīcības projekta izstrādes nosacījumu apstiprināšanu nekustamā īpašuma “Centra zemes”, Vestienā, Vestienas pagastā, Madonas novadā, zemes vienības ar kadastra apzīmējumu 70960070297 sadalīšanai**

Madonas novada pašvaldībā saņemts fizisku personu iesniegums (reģistrēts Madonas novada pašvaldībā 2025. gada 24. martā ar reģ. Nr. 2.1.3.6/25/564) ar lūgumu atsavināt nekustamā īpašuma “Centra zemes” (kadastra numurs [70960070260](https://www.kadastrs.lv/properties/3000022867?options%5Bnew_tab%5D=true&options%5Borigin%5D=property&options%5Bsource%5D%5B%5D%5Bid%5D=3000039748&options%5Bsource%5D%5B%5D%5Btype%5D=parcel)) daļu zemes vienības ar kadastra apzīmējumu [70960070297](https://www.kadastrs.lv/properties/3000022867?options%5Bnew_tab%5D=true&options%5Borigin%5D=property&options%5Bsource%5D%5B%5D%5Bid%5D=3000039748&options%5Bsource%5D%5B%5D%5Btype%5D=parcel) (apmēram 0,46 ha platībā), jo kopš 2007. gada iesniedzējiem ir noslēgts zemes nomas līgums, kura darbības laikā zeme aktīvi apsaimniekota un iesniedzējiem ir plāns šo īpašumu attīstīt arī turpmāk.

Saskaņā ar Nekustamā īpašuma Valsts kadastra informācijas sistēmā pieejamo informāciju, nekustamais īpašums “Centra zemes” (kadastra numurs 70960070260), Vestienā, Vestienas pagastā, Madonas novadā, kā sastāvā ir zemes vienība ar kadastra apzīmējumu 70960070297, ir ierakstīts Vestienas pagasta zemesgrāmatas nodalījumā Nr. 100000211010 un uz to nostiprinātas īpašumtiesības Madonas novada pašvaldības vārdā.

Nekustamā īpašuma “Centra zemes” (kadastra numurs 70960070260), Vestienā, Vestienas pagastā, Madonas novadā sastāvā esošai zemes vienībai ar kadastra apzīmējumu 70960070297 noteikts nekustamā īpašuma lietošanas mērķis - [zeme, uz kuras galvenā saimnieciskā darbība ir lauksaimniecība](https://www.kadastrs.lv/explications/3000056427?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property) (NĪLM kods 0101) 1,6773 ha platībā.

Pašvaldībai nav nepieciešams saglabāt zemes vienību ar kadastra apzīmējumu 70960070297 pašvaldības funkciju veikšanai un ņemot vērā, ka interese izrādīta ne tikai par iesniedzēja iesniegumā norādīto platību un iznomāto daļu zemes vienības, bet arī par pārējo zemes vienības ar kadastra apzīmējumu 70960070297 teritoriju, nepieciešams to sadalīt, izstrādājot un īstenojot zemes ierīcības projektu.

Atbilstoši Madonas novada saistošajiem noteikumiem Nr. 15 "Madonas novada Teritorijas plānojuma 2013.-2025. gadam Teritorijas izmantošanas un apbūves noteikumi un Grafiskā daļa" zemes vienībai ar kadastra apzīmējumu 70960070297 noteikta funkcionālā zona savrupmāju apbūves teritorijas ciemos (DzS2), kur noteikta minimālā jaunveidojamā zemes vienības platība ir 1200 m2.

Zemes ierīcības likuma 5. panta 1. punkts nosaka to, ka *zemes ierīcības projektu ierosina zemes īpašnieks vai vairāki īpašnieki attiecībā uz saviem īpašumiem vai būvju īpašnieki pēc saskaņošanas ar zemes īpašniekiem, ja būves atrodas uz svešas zemes un ir*

Pamatojoties uz Zemes ierīcības likuma 5. panta 1. punktu, un Madonas novada saistošajiem noteikumiem Nr. 15 "Madonas novada Teritorijas plānojuma 2013.-2025. gadam Teritorijas izmantošanas un apbūves noteikumi un Grafiskā daļa" teritorijas izmantošanas un apbūves noteikumiem, ņemot vērā 14.05.2025. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Kaspars Udrass, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Piekrist **sadalīt** pašvaldībai piekrītošo zemes vienību ar kadastra apzīmējumu 70960070297, atbilstoši 1. pielikumā pievienotajiem zemes ierīcības projekta izstrādes nosacījumiem.

Domes priekšsēdētājs A. Lungevičs

*D. H. Dzelzkalēja 28335803*